钦定古今图书集成/明伦汇编/氏族典/第311卷 > 《廖用贤尚友录》 > 程南节
## 钦定古今图书集成/明伦汇编/氏族典/第311卷 > 《廖用贤尚友录》 > 程南节

按《万姓统谱》：“南节，休宁人，都使。”之子佐父起兵东
密岩，以捍群盗，每战必为前锋，贼畏惮之，群盗次第
削平，南节之功居多。历官歙州兵马先锋、银青光禄
大夫、检校左领军大将军、上骑都尉。尝自以一军屯
休宁，遂定居陪郭。天祐中，以疾卒。从弟旭、从子秔、从
曾孙淮、沆相继为东密岩将，旭又兼领开化龙山。宋
赐庙食，追封显佑侯。